**СПИСЪК НА ПРОЕКТНИТЕ ПРЕДЛОЖЕНИЯ, ПОСТЪПИЛИ В РАМКИТЕ НА ПРОЦЕДУРА ЧРЕЗ ПОДБОР НА ПРОЕКТНИ ПРЕДЛОЖЕНИЯ № BG06RDNP001-19.476 ПО ПОДМЯРКА 19.1 „ПОМОЩ ЗА ПОДГОТВИТЕЛНИ ДЕЙНОСТИ“ ОТ МЯРКА 19 „ВОДЕНО ОТ ОБЩНОСТИТЕ МЕСТНО РАЗВИТИЕ“ ОТ ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 г. КОИТО НЕ СЕ ДОПУСКАТ ДО ТЕХНИЧЕСКА И ФИНАНСОВА ОЦЕНКА**

1. **Проектно предложение № BG06RDNP001-19.476-0003, подадено от сдружение „Местна инициативна група Дългопол-Смядово“**

В хода на извършване на оценка на административно съответствие и допустимост по проект BG06RDNP001-19.476-0003 „Дигитален МИГ „Дългопол-Смядово“ са установени неясноти, неточности и липса на документи, за което на кандидата е изпратено Уведомление за установени нередовности на 03.06.2021 г., на което е получен отговор на 16.06.2021 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

**Мотиви за недопускане:**

Членовете на комисията взеха решение проектно предложение BG06RDNP001-19.476-0003 с кандидат сдружение „Местна инициативна група Дългопол-Смядово“ да не бъде допуснато до техническа и финансова оценка, като определят следните основания за недопускане:

1. Налице е несъответствие с изискванията за административно съответствие и допустимост по отношение на кандидата, а именно:

Кандидатът сдружение „Местна инициативна група Дългопол-Смядово“ не отговаря на условието за допустим кандидат съгласно раздел 11 „Допустими кандидати“, подраздел 11.3, т. 11 от Условията за кандидатстване по процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“.

Съгласно раздел 11 „Допустими кандидати“, подраздел 11.3, т. 11 от Условията за кандидатстване по процедура BG06RDNP001-19.476 местната инициативна група, член на колективния ѝ управителен орган и представляващ по закон и пълномощие член на колективния управителен орган, включително и когато член e юридическо лице, трябва да не е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ.

По отношение на кандидата е установено, че е налице свързаност по смисъла на § 1, ал. 2 от допълнителните разпоредби на Търговския закон, който гласи, че „Свързани лица“ по смисъла на този закон са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.“, а именно:

1. Госпожа Ганка Недева Йорданова е председател на Управителния съвет на сдружение „Камчийски кът“. Сдружение „Камчийски кът“ е член на колективния управителен орган на МИГ. Госпожа Ганка Недева Йорданова е същевременно Заместник-кмет на община Дългопол (потвърдено с комуникация от МИГ от 29.06.2021 г.), като община Дългопол също е член на колективния управителен орган на МИГ;

2. Господин Шефкет Муталиб Шевкет е член на колективния управителен орган на МИГ, като физическо лице и общински съветник в Общински съвет Дългопол.

За преценка допустимостта на МИГ са взети предвид и Насоките за определяне на Условията за кандидатстване по процедура за прием на проектни предложения BG06RDNP001-19.001 „Подмярка 19.2 на мярка 19 „Водено от общностите местно развитие” (ВОМР) от Програмата за развитие на селските райони 2014-2020 г.“.

В раздел 27 „Допълнителна информация“, част I „Условия за кандидатстване“ от Условията за кандидатстване по процедура BG06RDNP001-19.001 в точки 14, 15 и 16 са дадени определения за „Представител на нестопанския сектор“, „Представител на публичния сектор“ и „Представител на стопанския сектор“.

Съгласно раздел 27, т. 14 „Допълнителна информация от Насоките за определяне на Условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001 „Общински съветник, кмет, заместник-кмет или служител в община, кметство или район, самоопределил се като представител на нестопанския сектор или представляващ друг представител на нестопанския сектор, не може да бъде член на колективния управителен орган на МИГ. Юридическо лице, в управителните органи на което член е кмет, заместник-кмет, общински съветник или служител на МИГ, не може да бъде член на колективния управителен орган на МИГ от квотата на нестопанския сектор.“.

Съгласно раздел 27, т. 16 „Допълнителна информация от Насоките за определяне на Условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001 „кмет, заместник-кмет или общински съветник, както и юридическо лице, собственост или управлявано от кмет, заместник-кмет или общински съветник или на служител на МИГ няма право да бъде член на колективния управителен орган на МИГ от квотата на стопанския сектор“.

Във връзка с гореизложеното може да се направи извод, че не са спазени условията за допустимост на кандидата, определени в подраздел 11.3, т. 11 по процедура BG06RDNP001-19.476. във връзка с определенията в раздел 27, т. 14 и т. 16 „Допълнителна информация от Насоките за определяне на Условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001 „Подмярка 19.2 на мярка 19 „Водено от общностите местно развитие” (ВОМР) от Програмата за развитие на селските райони 2014-2020 г.“.

2. Установено е неизпълнение на следното приложимо условие за административно съответствие и допустимост: Разходът за закупуване на офис оборудване за информационно консултативни смарт точки е необоснован т.к. параметрите в представените технически спецификации са несъпоставими и по този начин офертите са несъпоставими.

От гореизложеното може да се направи извод, че не са спазени изискванията от раздел „Категории разходи, допустими за финансиране“ от Условията за кандидатстване кандидатът да представи за определяне на прогнозната стойност на разхода три независими оферти.

3. С допълнителна комуникация от МИГ са представени три оферти за застраховка на активи, две от които с дата на издаване след подаване на проектното предложение. Последното води до подобряване на качеството на проектното предложение. В допълнение, в представените оферти за застраховка на активи липсват задължителни реквизити като дата на издаване или срок за валидност. От гореизложеното може да се направи извод, че не са спазени изискванията от раздел „Категории разходи, допустими за финансиране“ от Условията за кандидатстване да представи за определяне на прогнозната стойност на разхода три независими оферти. Същото води до неизпълнение на чл. 18, ал. 2 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.), защото води до подобряване на качеството на проектното предложение“. Отстраняването на нередовностите, което води до подобряване на качеството на проектното предложение представлява нарушение на чл. 34, ал. 2 от Закона за управление на средствата от европейските структурни и инвестиционни фондове.

1. **Проектно предложение № BG06RDNP001-19.476-0006, подадено от сдружение „Местна инициативна група Петрич“**

В хода на извършване на оценка на административно съответствие и допустимост по проект BG06RDNP001-19.476-0006 „Популяризиране на местната идентичност чрез иновативни практики“ са установени неясноти, неточности и липса на документи, за които на кандидата е изпратено Уведомление за установени нередовности на 20.09.2021 г., като е получен отговор на 04.10.2021 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

**Мотиви за недопускане:**

1. От кандидата не е представено решение на колективен орган на МИГ, с което се дава съгласие за реализиране на проекта. Документът е задължителен съгласно Условията за кандидатстване и следва да бъде представен. Съгласно чл. 37, ал. 2, т. 4 от Устава на МИГ Управителният съвет взема окончателни решения за финансиране на проекти по стратегията за ВОМР или други финансиращи програми.

2. С проектното предложение не са представени документи за определяне на обосноваността на включените в проекта разходи. В отговор на уведомлението за установени нередовности от МИГ са представени документи за проведени пазарни консултации в Централизираната автоматизирана информационна система „Електронни обществени поръчки“ (ЦАИС ЕОП) и оферти от 31 май 2021 г. Пазарните консултации в ЦАИС ЕОП са извършени след подаване на проектното предложение.

Представяне на документите, които са с дати след подаване на проектното предложение води до отхвърляне, тъй като стойностите на разходите и дейностите в бюджета следва да са определени на базата документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП. Определянето на стойностите в бюджета е направено в нарушение на раздел „Категории разходи, допустими за финансиране“ от Условията за кандидатстване, включително разясненията и представените документи за проведени пазарни консултации в ЦАИС ЕОП и оферти от 31 май 2021 г. са в нарушение на чл. 18, ал. 2 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.), защото водят до подобряване на качеството на проектното предложение“. Отстраняването на нередовностите, което води до подобряване на качеството на проектното предложение представлява нарушение на чл. 34, ал. 2 от Закона за управление на средствата от европейските структурни и инвестиционни фондове.

1. **Проектно предложение № BG06RDNP001-19.476-0011, подадено от сдружение „МИГ Лозница - Самуил - Хитрино“**

**Мотиви за недопускане:**

Уведомление за установени нередовности BG06RDNP001-19.476-0011-M001 от 27.08.2021 г. е с краен срок за получаване на допълнителната информация е 13.09.2021 г. Такава не е постъпила в установения срок. Съгласно чл. 18, ал. 2 от ПМС № 162 от 2016 г. „когато при оценката по ал. 1 (административно съответствие и допустимост) се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

Установените нередовности са:

* Представените списъци на членовете на колективния върховен орган и на членовете на колективния управителен орган на МИГ са непълни – не съдържат изискуемата информация, посочена в т. 4 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* Установена е свързаност, а именно лицето Сейнур Фейзула Мустафа, член на колективния управителен орган на МИГ е управляващ общинско предприятие „Самуил 2011“, поделение на община Самуил, която също е член на колективния управителен орган на МИГ. Последното представлява неизпълнение на условието от раздел 11 „Допустими кандидати“, подраздел 11.3, т. 11 от Условията за кандидатстване по процедура BG06RDNP001-19.476, а именно: член на колективния управителен орган на МИГ и представляващ по закон и пълномощие член на колективния управителен орган, включително и когато член e юридическо лице да „не е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ и/или на контролния орган на МИГ, или представляващ по закон и пълномощие член на контролния орган на МИГ“.
* Не е представено решение на колективния върховен орган на МИГ, с което се дава съгласие за реализиране на проекта, което е изискуем документ в съответствие с т. 1 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* Представени са некоректно попълнени декларации (приложение № 2 и № 8 от Условията за кандидатстване по процедура BG06RDNP001-19.476) от всички членове на колективния управителен орган и техните представители към датата на подаване на проектното предложение и след извършените промени в състава на колективния управителен орган на МИГ. Когато член на колективния управителен орган е юридическо лице, в декларациите следва да се посочи на кое юридическо лице съответното лице е представител. Към датата на подаване на проектното предложение липсват декларации от лицата: Кирил Методиев Кирилов, Айхан Мустафов Хашимов, Гюлджан Мехмедова Мухаремова, секретар на Народно читалище „Свобода 1919 г.“, Гюсюм Мустафова Мустафова, председател на Народно читалище „Васил Левски-1937 г. и Десислав Венелинов Деспотов, председател на Народно читалище „Пробуда 1929“. Във връзка с извършените промени декларации не са представени и от Георги Христов Минков, от Невзет Ахмед Ахмед, представител на „Си мел 2020“ ЕООД и от Неджиб Алиев Хасанов, представител на „Неджиб 1980“ ЕООД. Следователно не са представени пълния набор от документи, описани в т. 2 и т. 23 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* Не е представена датирана и подписана декларация за определяне на дейностите на МИГ по проекта като неикономически, което е изискуем документ в съответствие с т. 3 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* Не е представено решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), което е изискуем документ в съответствие с т. 24 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* В офертата на дружеството „Фотеви инвест“ ЕООД, по отношение на дейност № 1 за „Проучвания и анализи свързани с популяризиране на местната идентичност на територията на МИГ Лозница – Самуил – Хитрино“ липсва последната страница;
* Няма пълнота на проектното предложение и съответствие на информацията от различните раздели на формуляра за кандидатстване. Например:
* информацията в раздел 11 „Допълнителна информация“ от формуляра за кандидатстване не е коректно попълнена.
* стойността 58 241,00 лева в раздел 7. „План за изпълнение/ Дейности по проекта“ от формуляра за кандидатстване за дейност № 2 не съответства на сбора на разходите в раздел 5 „Бюджет“ от формуляра за кандидатстване за дейности за „Организиране на дейности свързани с популяризиране местното културно и историческо наследство, включително местни традиции и бит“ (22 620,00 лева) и „Изработка и доставка на турски, български, ромски и родопски носии“ (35 594,00 лева), както и на сбора на крайните цени от най-ниските ценови оферти (22 620,00 лева и 28 960,00 лева);
* За поддейност „Изработка и доставка на турски, български, ромски и родопски носии“ не са представени три съпоставими независими оферти, което е условие за определяне на прогнозната стойност на разхода съгласно раздел „Категории разходи, допустими за финансиране“ и т. 11 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;
* Не са представени три независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен Данък добавена стойност (ДДС) за застраховка на закупените материални активи. От гореизложеното следва да се направи извод, че не са спазени изискванията от раздел „Категории разходи, допустими за финансиране“ и т. 11, 13 и 14 от раздел „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476 МИГ да представи за определяне на прогнозната стойност на разхода три съпоставими независими оферти ведно с техническите спецификации, решението за избор на изпълнител и предварителен договор за избор на изпълнител.

Установените нередовности са съществени и проектното предложение следва да бъде отхвърлено.

1. **Проектно предложение № BG06RDNP001-19.476-0018, подадено от сдружение „Местна инициативна група Дългопол-Смядово“**

**Мотиви за недопускане:**

В хода на извършване на оценка на административно съответствие и допустимост по проект BG06RDNP001-19.476-0018 „Популяризиране на местната идентичност на територията на МИГ „Дългопол-Смядово“ са установени неясноти, неточности и липса на документи, за което на кандидата е изпратено Уведомление за установени нередовности на 16.06.2021 г., като е получен отговор на 29.06.2021 г. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

**Мотиви за недопускане:**

Налице е несъответствие с изискванията за административно съответствие и допустимост по отношение на кандидата, а именно:

а) Кандидатът сдружение „Местна инициативна група Дългопол-Смядово“ не отговаря на условието за допустим кандидат съгласно раздел 11 „Допустими кандидати“, подраздел 11.3, т. 11 от Условията за кандидатстване по процедура BG06RDNP001-19.476 по подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 – 2020 г. (ПРСР 2014 – 2020 г.), съфинансирана от Европейския земеделски фонд за развитие на селските райони (ЕЗФРСР), наричана по-нататък „Подмярка 19.1 в частта на малките пилотни проекти“.

Съгласно раздел 11 „Допустими кандидати“, подраздел 11.3, т. 11 от Условията за кандидатстване местната инициативна група, *член на колективния й управителен орган и представляващ по закон и пълномощие член на колективния управителен орган, включително и когато член e юридическо лице, трябва да не е свързано лице по смисъла на § 1 от допълнителните разпоредби на Търговския закон с член на колективния управителен орган или представляващ по закон и пълномощие член на колективния управителен орган на МИГ.*

По отношение на кандидата е установено, че е налице свързаност по смисъла на § 1, ал. 2 от допълнителните разпоредби на Търговския закон, който гласи, че „Свързани лица“ по смисъла на този закон са и лицата, които участват пряко или косвено в управлението, контрола или капитала на друго лице или лица, поради което между тях могат да се уговарят условия, различни от обичайните.“, а именно:

1. Госпожа Ганка Недева Йорданова е председател на Управителния съвет на сдружение „Камчийски кът“. Сдружение „Камчийски кът“ е член на колективния управителен орган на МИГ. Госпожа Ганка Недева Йорданова е същевременно Заместник-кмет на община Дългопол (потвърдено с комуникация от МИГ от 29.06.2021 г.), като община Дългопол също е член на колективния управителен орган на МИГ;

2. Господин Шефкет Муталиб Шевкет е член на колективния управителен орган на МИГ, като физическо лице и общински съветник в Общински съвет Дългопол.

За преценка допустимостта на МИГ са взети предвид и Насоките за определяне на условията за кандидатстване по процедура за прием на проектни предложения BG06RDNP001-19.001 „Подмярка 19.2 на мярка 19 „Водено от общностите местно развитие” (ВОМР) от Програмата за развитие на селските райони 2014-2020 г.“. Условието в раздел 11 „Допустими кандидати“, подраздел 11.3, т. 11 от Условията за кандидатстване по процедура BG06RDNP001-19.476 е идентично с условието по процедура за прием на проектни предложения BG06RDNP001-19.001.

В раздел 27 „Допълнителна информация“, част I „Условия за кандидатстване“ от Условията за кандидатстване по процедура BG06RDNP001-19.001 в точки 14, 15 и 16 са дадени определения за „Представител на нестопанския сектор“, „Представител на публичния сектор“ и „Представител на стопанския сектор“.

Съгласно раздел 27, т. 14 „Допълнителна информация от Насоките за определяне на условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001 „Общински съветник, кмет, заместник-кмет или служител в община, кметство или район, самоопределил се като представител на нестопанския сектор или представляващ друг представител на нестопанския сектор, не може да бъде член на колективния управителен орган на МИГ. Юридическо лице, в управителните органи на което член е кмет, заместник-кмет, общински съветник или служител на МИГ, не може да бъде член на колективния управителен орган на МИГ от квотата на нестопанския сектор.“.

Съгласно раздел 27, т. 16 „Допълнителна информация от Насоките за определяне на условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001 „Кмет, заместник-кмет или общински съветник, както и юридическо лице, собственост или управлявано от кмет, заместник-кмет или общински съветник или на служител на МИГ няма право да бъде член на колективния управителен орган на МИГ от квотата на стопанския сектор“.

Във връзка с гореизложеното може да се направи извод, че не са спазени условията за допустимост на кандидата, определени в подраздел 11.3, т. 11 по процедура BG06RDNP001-19.476 от Условията за кандидатстване местната инициативна група във връзка с определенията в раздел 27, т. 14 и т. 16 „Допълнителна информация от Насоките за определяне на условията за кандидатстване, част I „Условия за кандидатстване“ по процедура за прием на проектни предложения BG06RDNP001-19.001.

б) Кандидатът сдружение „Местна инициативна група Дългопол-Смядово“ не отговаря на условието за допустим кандидат съгласно раздел 11 „Допустими кандидати“, подраздел 11.3, т. 7 от Условията за кандидатстване по процедура BG06RDNP001-19.476.

Съгласно раздел 11 „Допустими кандидати“, подраздел 11.3, т. 7 от Условията за кандидатстване за *член на колективния управителен орган и представляващ по закон и пълномощие член на колективния управителен орган, включително и когато член e юридическо лице, трябва да не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен*.“.

„Технострой-Г“ ЕООД е член на колективния управителен орган на МИГ. Същевременно „Технострой-Г“ ЕООД е представил оферта за изпълнение на дейност № 1. „Придобиване на материални активи в интерес на местната общност“ за ремонт на покрив, дървени елементи, прозорци и др. в „Музеен комплекс Смядово“, които включват демонтажни и строително ремонтни работи по подобект „Художествена галерия С. Преснаков-зала I“ и е определен за изпълнител с Решение № 15 от 24.03.2021 г. на Председателя на колективния управителен орган на МИГ. Също така сдружение „Местна инициативна група Дългопол-Смядово“ е сключило предварителен договор № 15 от 31.03.2021 г. с „Технострой-Г“ ЕООД за изпълнение на дейността. Господин Генчо Вичев Генчев, управител на „Технострой-Г“ ЕООД и представител по закон на „Технострой-Г“ ЕООД в колективния управителен орган на МИГ е подписал декларация съгласно приложение № 2 на Условията за кандидатстване, като е декларирал липсата на обстоятелството за отстраняване. Последното опорочава безпристрастното и обективно упражняване на функциите на МИГ поради икономическия интерес на член на неговия колективен управителен орган.

1. **Проектно предложение № BG06RDNP001-19.476-0019, подадено от сдружение „Местна инициативна група Пирдоп - Копривщица - Антон“**

**Мотиви за недопускане:**

Уведомление за установени нередовности BG06RDNP001-19.476-0019-M001 от 04.08.2021 г. е с краен срок за получаване на допълнителната информация 18.08.2021 г. Такава не е постъпила в установения срок. Съгласно чл. 18, ал. 2 от ПМС № 162 от 2016 г. „когато при оценката по ал. 1 (административно съответствие и допустимост) се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“.

Установените нередовности са:

1. В списъка на членовете на колективния върховен орган и списъка на членовете на колективния управителен орган на МИГ, липсва „сектор, на който лицето е представител в МИГ, заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо) на която лицето е представител, данни за контакт (телефон и/или електронен адрес)“ и „дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението“ Последното представлява неизпълнение на т. 4 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;

2. Липсват декларации съгласно Приложение № 2 или не са попълнени коректно. Последното представлява неизпълнение на т. 2 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;

3. За по-голяма част от разходите липсват три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/ услугите, цена, определена в левове или евро, с посочен Данък добавена стойност (ДДС). За разходите, за които са представени три оферти или са несъпоставими и/или не отговарят на други условия за офертите. Последното представлява неизпълнение на изискванията от раздел „Категории разходи, допустими за финансиране“ и т. 11 от раздел „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476 МИГ да представи за определяне на прогнозната стойност на разхода три съпоставими независими оферти;

4. Липсват решения на кандидата за избор на изпълнител. Последното представлява неизпълнение на изискванията на т. 13 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476;

5. Липсва документация от проведените пазарни консултации, вкл. решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на Закона за обществените поръчки след сключването на административния договор за предоставяне на безвъзмездна финансова помощ. Последното представлява неизпълнение на изискванията на т. 12 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476;

6. Не е представена техническа спецификация за оборудване и обзавеждане. Последното представлява неизпълнение на изискванията на т. 11 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

Установените нередовности са съществени и проектното предложение следва да бъде отхвърлено.

1. **Проектно предложение № BG06RDNP001-19.476-0020, подадено от сдружение „Местна инициативна група Петрич“**

**Мотиви за недопускане:**

Проектно предложение BG06RDNP001-19.476-0020 е идентично с проектно предложение BG06RDNP001-19.476-0006, също с кандидат сдружение „Местна инициативна група Петрич“ с тази разлика, че към проектно предложение BG06RDNP001-19.476-0020 в раздел „12. Прикачени електронно подписани документи“ от формуляра за кандидатстване са прикачени във формат „pdf“ списъци на населението на МИГ, подкрепило проекта и файл podkrepa.pdf, съдържащ покана и три оферти (две от които не са независими – офертите са свързани) за определяне на прогнозната стойност за изпълнение на дейностите по проекта. Също така в проектно предложение BG06RDNP001-19.476-0020 (раздели 11 и 12 на формуляра за кандидатстване) е отбелязано, че над 2% от населението е съгласувало и подкрепило проекта.

1. От кандидата не е представено решение на колективен орган на МИГ, с което се дава съгласие за реализиране на проекта. Документът е задължителен съгласно условията за кандидатстване и следва да бъде представен. Съгласно чл. 37, ал. 2, т. 4 от Устава на МИГ Управителният съвет взема окончателни решения за финансиране на проекти по стратегията за ВОМР или други финансиращи програми.

2. С проектното предложение са представени три оферти *без документи за направени пазарни консултации* в Централизираната автоматизирана информационна система „Електронни обществени поръчки“ (ЦАИС ЕОП), две от които не са независими. Стойността на представените с проектното предложение оферти за дейности с идентичен или сходен предмет надхвърля посочените в чл. 20, ал. 4 от Закона за обществените поръчки (ЗОП) прагове и е необходимо извършване пазарни консултации през ЦАИС ЕОП. Съгласно разяснение към Условията за кандидатстване „В случай, че стойността на одобрените за извършване дейности кумулативно за определена календарна година надхвърлят посочените в чл. 20, ал. 4 от ЗОП прагове МИГ следва да приложи изискването за извършване на пазарни консултации в ЦАИС ЕОП. Разясненията са част от Условията за кандидатстване и са задължителни за всички МИГ. Условията за кандидатстване по процедура BG06RDNP001-19.476, чрез разясненията, задължават МИГ да проведе пазарни консултации, като с цел спазване на установения в ЗОП принцип за равнопоставеност са въведени изискванията по чл. 44, ал. 2-4 от ЗОП за оповестяване на резултатите от проведените пазарни консултации.

В отговор на уведомлението за установени нередовности от МИГ са представени документи за проведени пазарни консултации в ЦАИС ЕОП и нови оферти от 31 май 2021 г. Пазарните консултации в ЦАИС ЕОП са извършени след подаване на проектното предложение и след получаване на уведомление за установени нередовности.

Представяне на документите, които са с дати след подаване на проектното предложение води до отхвърляне, тъй като стойностите на разходите и дейностите в бюджета следва да са определени на базата документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП. Определянето на стойностите в бюджета е направено в нарушение на раздел „Категории разходи, допустими за финансиране“ от Условията за кандидатстване по процедура BG06RDNP001-19.476, включително разясненията и представените документи за проведени пазарни консултации в ЦАИС ЕОП и оферти от 31 май 2021 г. са в нарушение на чл. 18, ал. 2 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.), защото водят до подобряване на качеството на проектното предложение“.

Отстраняването на нередовностите, което води до подобряване на качеството на проектното предложение представлява нарушение на чл. 34, ал. 2 от Закона за управление на средствата от европейските структурни и инвестиционни фондове.

1. **Проектно предложение № BG06RDNP001-19.476-0023, подадено от сдружение „Местна инициативна група Калояново“.**

**Мотиви за недопускане:**

На Местната инициативна група е изпратено уведомление за установени нередовности BG06RDNP001-19.476-0023-M001 от 13.08.2021 г. с краен срок за получаване на допълнителната информация 27.08.2021 г. Такава не е постъпила в установения срок. Съгласно чл. 18, ал. 2 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.) когато при оценката по ал. 1 (административно съответствие и допустимост) се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение“. Съгласно раздел „Ред за оценяване на проектните предложения“ от Условията за кандидатстване по процедура BG06RDNP001-19.476 „Неотстраняването на нередовностите в срок може да доведе до прекратяване на производството по отношение на кандидата“.

Установените нередовности са:

1. Не са представени всички декларации от членовете на колективния управителен орган, и от представляващите по закон и пълномощие членове на колективния управителен орган, когато същите са юридически лица, относно липсата на обстоятелства съгласно приложение № 2, които са задължителни документи на етап подаване на проектно предложение съгласно т. 2 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476.

2. Не са представени всички декларации за нередности от всички членове на управителния, както и от техните представители съгласно приложение № 8, които са задължителни документи на етап подаване на проектно предложение съгласно т. 23 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476.

3. Представените списъци на членовете на колективния върховен орган и на членовете на колективния управителен орган на МИГ са непълни – не съдържат изискуемата информация, посочена в т. 4 от раздел „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476. В представените списъци на членовете на колективния върховен орган и членовете на колективния управителен орган на МИГ:

- се съдържа колона „заинтересована страна“, но тя съдържа сектора, на който са представители членовете, а не „заинтересована страна, идентифицирана в анализа на стратегията за ВОМР, включително уязвими групи и малцинства (когато е приложимо) на която лицето е представител“, каквото е изискването съгласно подточка „а“, от точка 4 на раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;

- липсва „дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението“, съгласно подточка „в“ от точка 4 на раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476;

- в списъците не е включен като представител по закон на община Калояново временно изпълняващия длъжността кмет.

4. В представената датирана и подписана декларация за определяне на дейностите на МИГ по проекта като неикономически липсва хипотеза 5 „имат чисто местно въздействие и следователно не оказват въздействие върху търговията между държавите членки“, съгласно т. 3 от раздел 24 „Списък на документите, които се подават на етап кандидатстване“ от Условията за кандидатстване по процедура BG06RDNP001-19.476.

5. Няма представена оферта за създаване на интернет страница, предвидена в бюджета на проекта и в дейност 7 „Информираност по проекта“ от раздел 7 „План за изпълнение /Дейности по проекта“ на формуляра за кандидатстване. Последното представлява неизпълнение на изискванията от раздел „Категории разходи, допустими за финансиране“ и т. 10 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

6. За нито една от предвидените дейности по проекта не са представени три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен Данък добавена стойност (ДДС). Последното представлява неизпълнение на изискванията от раздел 14 „Категории разходи, допустими за финансиране“ и т. 11 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476 МИГ да представи за определяне на прогнозната стойност на разхода три съпоставими независими оферти.

7. Не е представена документация от проведени пазарни консултации за определяне на прогнозната стойност на разхода за „дейност № 1 Изграждане на мини футболно игрище“. С комуникация BG06RDNP001-19.476-0023-M001 от 13.08.2021 г. е изискано, ако са проведени пазарни консултации да бъде представена документация и линк към поканата в Централизираната автоматизирана информационна система „Електронни обществени поръчки“. Последното представлява неизпълнение на изискванията на т. 12 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

8. Към проектното предложение не са представени решение за определяне на прогнозната стойност на разхода или решения за избор на изпълнител и предварителни договори с изпълнител, където е приложимо. Последното представлява неизпълнение на изискванията на т. 12 и 13 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

9. Към проектното предложение не е приложен документ за собственост върху земя и/или друг вид недвижим имот, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение, което представлява неизпълнение на т. 15 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

10. Не е представен одобрен инвестиционен проект, изработен във фаза „Технически проект“ или „Работен проект (работни чертежи и детайли)“ и разрешение за строеж. В т. 5 от приложения препис от Решение № 130 от редовно заседание на Общински съвет Калояново, прието с Протокол № 17 от 28.01.2021 г. Общински съвет Калояново, Общински съвет Калояново дава съгласие и възлага на кмета на община Калояново да предостави на сдружение „МИГ Калояново“ изготвен проект за „Обособяване на зона за спорт и отдих в УПИ Х - 254 за общ. обслужване в кв. 32 на с. Житница, общ. Калояново“, което представлява неизпълнение на т. 16 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

11. Към проектното предложение няма приложени технически спецификации за всички активи. Последното представлява неизпълнение на изискванията на т. 11 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

12. Към проектното предложение не е приложено решение за преценка на необходимостта от извършване на оценка на въздействието върху околната среда или решение по оценка на въздействие върху околната среда, а само входящ номер към Регионалната инспекция по околната среда и водите – Пловдив. Това представлява неизпълнение на т. 24 от раздел 24 „Списък на документите, които се подават на етап кандидатстване“ на Условията за кандидатстване по процедура BG06RDNP001-19.476.

Установените нередовности са съществени и проектното предложение следва да бъде отхвърлено.

1. **Проектно предложение № BG06RDNP001-19.476-0024, подадено от сдружение „Местна инициативна група Девин - Смолян“**

**Мотиви за недопускане:**

При извършена проверка в Централизираната автоматизирана информационна система „Електронни обществени поръчки“ (ЦАИС ЕОП) се установява, че от страна на МИГ са проведени две пазарни консултации:

1. Пазарни консултации по чл. 44 от Закона за обществените поръчки във връзка с определяне прогнозна стойност по обществена поръчка с предмет „Обособяване на детска площадка в УПИ-VIII, кв. 36 по плана на град Девин във връзка с изпълнение на проект „Популяризиране на местната идентичност чрез иновативни практики на територията на сдружение с нестопанска цел „Местна инициативна група Девин – Смолян”, T126720.

2. Пазарни консултации по чл. 44 от Закона за обществените поръчки във връзка с определяне прогнозна стойност по обществена поръчка с предмет „Предоставяне на услуги във връзка с изпълнение на проект „Популяризиране на местната идентичност чрез иновативни практики на територията на сдружение с нестопанска цел „Местна инициативна група Девин – Смолян”, Т126717.

Поканата и за двете пазарни консултации е публикувана на 31.03.2021 г. със срок за подаване на индикативни оферти до 18:00 часа на 09.04.2021 г. Проектното предложение е подадено на 02.04.2021 г., т.е. преди изтичане на срока за подаване на индикативни ценови предложения. При подаване на проектното предложение прогнозните стойности на разходите и дейностите в бюджета, за които ще се провежда процедура по Закона за обществените поръчки, следва да са определени на база на документация от проведените пазарни консултации в ЦАИС ЕОП, включително решение за обосноваността и определянето на прогнозна стойност на разхода съгласно Условията за кандидатстване по процедура BG06RDNP001-19.476. Определянето на стойностите в бюджета без такава документация е направено в нарушение на Условията за кандидатстване. Представяне на документация, включително решение и оферти с дати след крайния срок на подаване на проектното предложение, с комуникацията за отстраняване на нередовности се счита за подобряване на качеството на проектното предложение. Отстраняването на нередовностите, което води до подобряване на качеството на проектното предложение представлява нарушение на чл. 34, ал. 2 от Закона за управление на средствата от европейските структурни и инвестиционни фондове и на чл. 18, ал. 2 от Постановление № 162 на Министерския съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. (ДВ., бр. 53 от 2016 г.).